laion/Wikipedia-Exotic huggingface dataset:
ঝিনাইদহ সদর উপজেলা

ঝিনাইদহ সদর উপজেলা বাংলাদেশের ঝিনাইদহ জেলার একটি প্রশাসনিক এলাকা। এই উপজেলার উত্তরে হরিণাকুণ্ডু উপজেলা ও শৈলকুপা উপজেলা, দক্ষিণে কালীগঞ্জ উপজেলা ও শালিখা উপজেলা, পূর্বে মাগুরা সদর উপজেলা, পশ্চিমে কোটচাঁদপুর উপজেলা ও চুয়াডাঙ্গা সদর উপজেলা। ঝিনাইদহ সদর উপজেলার ইউনিয়নগুলো হচ্ছে - সাধুহাটী ইউনিয়ন মধুহাটী ইউনিয়ন সাগান্না ইউনিয়ন হলিধানী ইউনিয়ন কুমড়াবাড়ীয়া ইউনিয়ন গান্না ইউনিয়ন মহারাজপুর ইউনিয়ন পাগলাকানাই ইউনিয়ন পোড়াহাটী ইউনিয়ন হরিশংকরপুর ইউনিয়ন পদ্মাকর ইউনিয়ন দোগাছি ইউনিয়ন ফুরসন্দি ইউনিয়ন ঘোড়শাল ইউনিয়ন কালীচরণপুর ইউনিয়ন সুরাট ইউনিয়ন নলডাঙ্গা ইউনিয়ন ঝিনাইদহ সদর উপজেলায় ২টি নদী রয়েছে। নদীগুলো হচ্ছে নবগঙ্গা নদী, ফটকি নদী, বেগবতী নদী ও কুমার নদী। লতিফুর রহমান - বাংলাদেশের সাবেক প্রধান বিচারপতি ও তত্ত্বাবধায়ক সরকারের প্রধান উপদেষ্টা; হামিদুর রহমান - বাংলাদেশের বীরশ্রেষ্ঠ; খোন্দকার আব্দুল্লাহ জাহাঙ্গীর - ইসলামি ব্যক্তিত্ব, ইসলামী বিশ্ববিদ্যালয়ের শিক্ষক। পাগলা কানাই - সাধক; মনির খান - গায়ক; বাঘা যতীন - বিপ্লবী; কে.পি. বসু - গণিতবিদ; জামাল নজরুল ইসলাম- দেশ বরেন্য পৃথিবীর বিখ্যাত গণিতবিদ ও পদার্থ বিজ্ঞানী। ঝিনাইদহ জেলা; খুলনা বিভাগ; বাংলাদেশের উপজেলাসমূহ। বাংলাদেশ জাতীয় তথ্য বাতায়ন (জুন ২০১৪)। "এক নজরে ঝিনাইদহ সদর উপজেলা"। গণপ্রজাতন্ত্রী বাংলাদেশ সরকার। ৭ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৫ জানুয়ারী ২০১৫।  ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ৩৮৯, আইএসবিএন ৯৭৮-৯৮৪-৮৯৪৫-১৭-৯। মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৬১২। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
যাজপুর

যাজপুর (ইংরেজি: Jajapur) ভারতের ওড়িশা রাজ্যের যাজপুর জেলার একটি শহর ও পৌরসভা এলাকা। ভারতের ২০০১ সালের আদমশুমারি অনুসারে জাজপুর শহরের জনসংখ্যা হল ৩২,২০৯ জন। এর মধ্যে পুরুষ ৫২% এবং নারী ৪৮%। এখানে সাক্ষরতার হার ৭৫%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে জাজপুর এর সাক্ষরতার হার বেশি। এই শহরের জনসংখ্যার ১১% হল ৬ বছর বা তার কম বয়সী। "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)  এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।.
বাটালি পাহাড়

বাটালি পাহাড় যা বাটালি হিল নামেও পরিচিত, চট্টগ্রামের টাইগার পাস এলাকায় অবস্থিত চট্টগ্রামের শহরের সর্বাধিক উঁচু পাহাড়। এর উচ্চতা প্রায় ২৮০ ফুট। এর চুড়া থেকে বঙ্গোপসাগর এবং চট্টগ্রাম শহরের বড় অংশ পরিষ্কারভাবে দেখা যায়। চট্টগ্রাম শহরের জিরো পয়েন্ট থেকে মাত্র ১ কিলোমিটার দূরে টাইগারপাস এলাকায় বাটালি হিল অবস্থিত। চট্টগ্রাম শহরের লালখান বাজার এলাকার ইস্পাহানী মোড়ের উত্তরে ফাহিম মিউজিকের পাশ ঘেষে উপরে দিকে উঠে গেছে বাটালী হিলের রাস্তা। এ রাস্তা ম্যাজিস্ট্রেট কলোনীর পিছন দিয়ে চলে গেছে। দ্বিতীয় বিশ্বযুদ্ধের সময়ে বাটালি পাহাড়ের চুড়ায় বিমান বিধ্বংসী কামান স্থাপন করা হয়েছিল। অনেক বছর পূর্বে দূর সমুদ্রে চলাচলকারী জাহাজের দিক নির্দেশনার জন্য বাটালি পাহাড়ের উপর একটি বাতিঘর ছিল। শহরকে উপর থেকে দেখার জন্য এটি একটি উত্তম স্থান। বাটালি পাহাড় জিলাপি পাহাড় নামেও পরিচিত। এর কারণ হচ্ছে বাটালি পাহাড়ের পাহাড়ি রাস্তাটিও জিলাপির মত দেখায়, এ কারণে তাকে জিলাপি পাহাড় বলা হয়। এ পাহাড়ের সর্বোচ্চ চূড়াটিকে বলা হয়- শতায়ু অঙ্গন। বাটালি পাহাড়ের সর্বোচ্চ চূড়ায় উঠলে পুরো চট্টগ্রাম শহরকে এক নজরে দেখে মোটামুটি একটা ধারণা পাওয়া যায়। বিপুল সংখ্যক লোক পাহাড়ের চূড়ায় আরোহণ করে সতেজ বাতাসে শ্বাস নেয় এবং বঙ্গোপসাগরে সূর্যাস্তের শ্বাসরুদ্ধকর দৃশ্য উপভোগ করে। বিগত ২০০৩ সাল থেকে ২০০৫ সাল পর্যন্ত বাটালি পাহাড়ে বাংলাদেশ পুলিশের সৌজন্যে বিভিন্ন প্রজাতির প্রায় সাড়ে ১২ হাজার গাছ রোপণ করা হয়। এসব গাছের মধ্যে আছে জলপাই, কাঁঠাল, কালজাম, লিচু, কমলা, আম, জাফরান, চন্দন, কফি, অর্জুন। এ পাহাড়ের বিভিন্ন চূড়ায় গণপূর্ত মন্ত্রণালয়ের অফিস ও বেশ কয়েকটি বাংলো রয়েছে। উক্ত দশর্নীয় স্থানে যাওয়ার জন্য বাস বা অটোরিক্সা ব্যবহার করা যেতে পারে। "বাটালী হিল"। www.chittagong.gov.bd। ২৬ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ২৬ অক্টোবর ২০২১।  মোহাম্মদ খালেদ, সম্পাদক (নভেম্বর ১৯৯৫)। "নগর-জীবন"। হাজার বছরের চট্টগ্রাম। চট্টগ্রাম: এম এ মালেক (দৈনিক আজাদী)। পৃষ্ঠা ৩০৫।
হেডিংলি স্টেডিয়াম

হেডিংলি স্টেডিয়াম (ইংরেজি: Headingley Stadium) ইংল্যান্ডের একটি ক্রীড়া কমপ্লেক্সবিশেষ। এটি পশ্চিম ইয়র্কশায়ারের লিডসের হেডিংলি এলাকায় অবস্থিত একটি আন্তর্জাতিকমানের স্টেডিয়াম। সংক্ষেপে এ স্টেডিয়ামটি হেডিংলি নামে পরিচিত। এ স্টেডিয়ামে ক্রিকেট ও রাগবি খেলার জন্য দু’টি অংশ রয়েছে। তন্মধ্যে ক্রিকেটের জন্য ইয়র্কশায়ার কাউন্টি ক্রিকেট ক্লাব, রাগবি লীগের জন্য লিডস রাইনোজ এবং রাগবি ইউনিয়নের জন্য লিডস কার্নেগি দল অনুশীলনের জন্য মাঠটি ব্যবহার করে থাকে। শুরুতে এর মালিক ছিল লিডস ক্রিকেট, ফুটবল ও অ্যাথলেটিক কোম্পানী। বর্তমানে এ মাঠটি ইয়র্কশায়ার কাউন্টি ক্রিকেট ক্লাব ও লিডস রাগবি দল কর্তৃক যৌথভাবে পরিচালিত হয়। এখানে একই সুবিধাদি নিয়ে দুই পার্শ্বে দুটি পৃথক মাঠ রয়েছে - হেডিংলি ক্রিকেট গ্রাউন্ড ও হেডিংলি রাগবি স্টেডিয়াম। ২০০৬ থেকে ২০১৭ সাল পর্যন্ত লিডস মেট্রোপলিটন বিশ্ববিদ্যালয়ের সাথে চুক্তিবদ্ধতার দরুন প্রাতিষ্ঠানিকভাবে স্টেডিয়ামটি হেডিংলি কার্নেগি স্টেডিয়াম নামে পরিচিতি ছিল। ১ নভেম্বর, ২০১৭ তারিখ থেকে এমারেল্ড গ্রুপ পাবলিশিংয়ের নামকরণ চুক্তিতে স্টেডিয়ামটি এমারেল্ড হেডিংলি স্টেডিয়াম নামে পরিচিতি পাচ্ছে। "Joint management agreed for Headingley Stadium"। Yorkshire C.C.C.। ১১ অক্টোবর ২০০৬। ৩০ আগস্ট ২০০৭ তারিখে মূল থেকে আর্কাইভ করা। সংগ্রহের তারিখ ১৬ অক্টোবর ২০০৬।  "Leeds Metropolitan University – Latest News – Headingley Carnegie Stadium – 11/01/06"। ২৭ সেপ্টেম্বর ২০০৬ তারিখে মূল থেকে আর্কাইভ করা। সংগ্রহের তারিখ ২১ জুন ২০১৪।  "Emerald Group sponsorship gives green light to stadium redevelopment"। Yorkshire C.C.C.। ৩০ জুন ২০১৭। ৬ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৬ জানুয়ারি ২০১৮।  ইংল্যান্ড ক্রিকেট দল লর্ডস ক্রিকেট গ্রাউন্ড টেস্ট ক্রিকেট মাঠের তালিকা ২০১৪ শ্রীলঙ্কা ক্রিকেট দলের ইংল্যান্ড সফর একদিনের আন্তর্জাতিক ক্রিকেট মাঠের তালিকা উইকিমিডিয়া কমন্সে হেডিংলি স্টেডিয়াম সংক্রান্ত মিডিয়া রয়েছে। Official site of The Yorkshire County Cricket Club stadium improvements info @ bbc A rotating 360 degree view of the cricket ground from the BBC A rotating 360 degree view of the rugby ground from the BBC Stadium renamed stadium info @ napit pictures of rugby ground at a leeds tykes match pictures of rugby ground picture of leeds tykes at headingley[স্থায়ীভাবে অকার্যকর সংযোগ]
জলেশ্বর

জলেশ্বর (Oriya:ଜଳେଶ୍ବର) (ইংরেজি: Jaleswar) ভারতের ওড়িশা রাজ্যের বালেশ্বর জেলার একটি শহর। ভারতের ২০০১ সালের আদমশুমারি অনুসারে জলেশ্বর শহরের জনসংখ্যা হল ২১,৩৮২ জন। এর মধ্যে পুরুষ ৫১% এবং নারী ৪৯%। এখানে সাক্ষরতার হার ৬৫%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে জলেশ্বর এর সাক্ষরতার হার বেশি। এই শহরের জনসংখ্যার ১৪% হল ৬ বছর বা তার কম বয়সী। "ভারতের ২০০১ সালের আদমশুমারি" (ইংরেজি ভাষায়)। ১৬ জুন ২০০৪ তারিখে মূল থেকে আর্কাইভ করা। সংগ্রহের তারিখ জানুয়ারি ২৫, ২০০৭।   এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।.
জেএম সেন হল

জেএম সেন হল বাংলাদেশের চট্টগ্রামের প্রথম টাউন হল। এটি চট্টগ্রামের কেন্দ্রস্থল আন্দরকিল্লার নিকটবর্তী রহমতগঞ্জ এলাকায় অবস্থিত। মূলত ভারতের স্বাধীনতা আন্দোলন জোরদার করার ক্ষেত্রে, স্বাধীনতা সংগ্রামী-স্বাধীনতাকামী জনসাধারণের মত-বিনিময়ের মিলনস্থান এবং শিল্প-সংস্কৃতি চর্চার কেন্দ্র হিসেবে জেএম সেন হল প্রতিষ্ঠা করা হয়। তৎকালীন ব্যারিস্টার ও কলকাতা শহরের মেয়র এবং জাতীয় কংগ্রেস পার্টির প্রেসিডেন্ট, দেশপ্রিয় যতীন্দ্রমোহন সেনগুপ্ত তার পিতা যাত্রামোহন সেনের, যিনি পেশায় একজন আইনজীবী ছিলেন, স্মৃতিতে এই মিলনায়তনের নামকরণ করেন। ১৮৭৫ সালে, যাত্রামোহন সেন চট্টগ্রাম অ্যাসোসিয়েসনের নামে একটি সংগঠন এবং ট্রাস্ট্রি বোর্ড গঠন করেন। এরপর কিছু বছর পর ১৯১৪ সালে মিলনায়তনের জন্য জমি এবং তিন হাজার টাকার আর্থিক সহায়তা প্রদান করেন। দু-বছর পর ১৯১৬ সালের ১৯ নভেম্বর শরৎচন্দ্র রায়বাহাদুর সেই স্থানে জেএম সেন হল নামে প্রথম টাউন হলের ভিত্তিপ্রস্তর স্থাপন করেন। ১৯২০ সালের ৮ ফেব্রুয়ারি রায়বাহাদুর নবীনচন্দ্র দত্ত এই হলের আনুষ্ঠানিক উদ্বোধন করেন। এই হলে একটি ক্লাব রয়েছে। এছাড়াও রয়েছে ব্রিটিশ বিরোধী স্বাধীনতা সংগ্রামের অন্যতম বিপ্লবী নেতা মাস্টারদা সূর্য সেন, উপমহাদেশ খ্যাত রাজনীতিবিদ যতীন্দ্রমোহন, সাংবাদিক, আইনজীবী ও রাজনীতিবিদ মহিমচন্দ্র দাস, চট্টগ্রামের নারী আন্দোলনের অন্যতম পুরোধা নেলী সেনগুপ্তার আবক্ষ মূর্তি। মোহাম্মদ খালেদ, সম্পাদক (নভেম্বর ১৯৯৫)। "সাংস্কৃতি"। হাজার বছরের চট্টগ্রাম। চট্টগ্রাম: এম এ মালেক (দৈনিক আজাদী)। পৃষ্ঠা ১৬৫।  মোহাম্মদ খালেদ, সম্পাদক (নভেম্বর ১৯৯৫)। "নগর-জীবন"। হাজার বছরের চট্টগ্রাম। চট্টগ্রাম: এম এ মালেক (দৈনিক আজাদী)। পৃষ্ঠা ৩০৬।
চট্টগ্রাম কোর্ট বিল্ডিং

চট্টগ্রাম কোর্ট বিল্ডিং বা চট্টগ্রাম আদালত ভবন চট্টগ্রাম শহরের পরীর পাহাড়ে অবস্থিত চট্টগ্রামের আদালত ভবন। ব্রিটিশ ইস্ট ইন্ডিয়া কোম্পানি ১৭৭৩ সালে চট্টগ্রামকে পৃথক প্রশাসনিক অঞ্চল ঘোষণা করে। এসময় প্রশাসনিক কাজের জন্য এই দ্বিতল ভবনটি নির্মাণ করা হয়। এর আয়তন ১,৫৩,০০০ বর্গফুট ও কক্ষ সংখ্যা শতাধিক। ভবনটিতে বর্তমানে ৭৬টি আদালত রয়েছে। এখান থেকে জেলা প্রশাসক, বিভাগীয় কমিশনার ও আদালতের কার্যাবলী পরিচালিত হয়। এছাড়া জেলা ট্রেজারি এখানে অবস্থিত। বর্তমানে পুরাতন ভবনে কার্যক্রমের স্থান সংকুলান না হওয়ায় পুরাতন ভবনের পাশে নতুন নির্মিত হয়েছে। হাজার বছরের চট্টগ্রাম, দৈনিক আজাদী ৩৫ বছর বর্ষপূর্তি বিশেষ সংখ্যা, প্রকাশকাল নভেম্বর ১৯৯৫ খ্রিষ্টাব্দ।
জাতানি

জাতানি (ইংরেজি: Jatani) ভারতের ওড়িশা রাজ্যের খোরডা জেলার একটি শহর ও পৌরসভা এলাকা। শহরটির অবস্থানের অক্ষাংশ ও দ্রাঘিমাংশ হল ২০°১০′ উত্তর ৮৫°৪২′ পূর্ব﻿ / ﻿২০.১৭° উত্তর ৮৫.৭° পূর্ব﻿ / 20.17; 85.7। সমুদ্র সমতল হতে এর গড় উচ্চতা হল ৩৬ মিটার (১১৮ ফুট)। ভারতের ২০০১ সালের আদমশুমারি অনুসারে জাতানি শহরের জনসংখ্যা হল ৫৪,৫৫০ জন। এর মধ্যে পুরুষ ৫২% এবং নারী ৪৮%। এখানে সাক্ষরতার হার ৭৮%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে জাতানি এর সাক্ষরতার হার বেশি। এই শহরের জনসংখ্যার ১১% হল ৬ বছর বা তার কম বয়সী। "Jatani"। Falling Rain Genomics, Inc (ইংরেজি ভাষায়)। সংগ্রহের তারিখ জানুয়ারি ২৫, ২০০৭।  "ভারতের ২০০১ সালের আদমশুমারি" (ইংরেজি ভাষায়)। ১৬ জুন ২০০৪ তারিখে মূল থেকে আর্কাইভ করা। সংগ্রহের তারিখ জানুয়ারি ২৫, ২০০৭।   এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।.
জিয়া স্মৃতি জাদুঘর

জিয়া স্মৃতি জাদুঘর চট্টগ্রাম শহরে অবস্থিত একটি জাদুঘর। বাংলাদেশের প্রাক্তন রাষ্ট্রপতি জিয়াউর রহমান এর স্মৃতি রক্ষার্থে বর্তমানে এটি ব্যবহৃত হচ্ছে। ১৯১৩ সালে তৎকালীন ব্রিটিশ সরকার এই ভবনটি নির্মাণ করে। পূর্বে এটি চট্টগ্রাম সার্কিট হাউস হিসেবে ব্যবহৃত হতো। বাংলাদেশের তৎকালীন রাষ্ট্রপতি জিয়াউর রহমান ১৯৮১ সালের মে মাসে চট্টগ্রাম সফরকালে চট্টগ্রাম সার্কিট হাউসের ৪ নং কক্ষে উঠেন। ৩০ মে একটি সামরিক অভ্যুত্থানে তিনি নিহত হন। সে বছরের ৩ জুন সার্কিট হাউসকে একটি জাদুঘরে রূপান্তরের জন্য সরকারি প্রস্তাব গৃহীত হয় এবং ১৯৯৩ সালের ৬ সেপ্টেম্বর এর উদ্বোধন করা হয়। এখানে জিয়াউর রহমানের ব্যক্তিগত বেশ কিছু সামগ্রী সংরক্ষিত রয়েছে। এটি মূলত রাষ্ট্রপতি বীরউত্তম জিয়াউর রহমান স্মৃতি জাদুঘর। এখানেই ইতিহাসের অন্যতম একটি হত‍্যাকান্ডের কিছু নমুনা আছে। এখানে একটি লাইব্রেরীও আছে। স্মৃতি জাদুঘরটি বাংলাদেশ জাতীয় জাদুঘর কর্তৃক পরিচালিত। এটি জিয়াউর রহমান কেন্দ্রিক স্মৃতি জাদুঘর হলেও এখানে তাঁর ব্যক্তিগত বেশ কিছু সামগ্রী ছাড়াও মুক্তিযুদ্ধের বিভিন্ন নিদর্শন ও দুর্লভ ফটোগ্রাফ সংরক্ষিত আছে। এর মধ্যে উল্লেখযোগ্য হলো কালুরঘাট বেতার কেন্দ্রের ট্রান্সমিটারটি যা দিয়ে তৎকালীন পাকিস্তান সেনাবাহিনীর মেজর জিয়াউর রহমান প্রথমে পাকিস্তান সেনাবাহিনীর বিরুদ্ধে বিদ্রোহের ও পরে বঙ্গবন্ধু শেখ মুজিবুর রহমানের পক্ষে স্বাধীনতা ঘোষণা জারী করেছিলেন। জিয়া স্মৃতি জাদুঘরে মোট ১৭ টি গ্যালারি রয়েছে। গ্যালারি ১: জিয়ার মুক্তিযুদ্ধপূর্ববর্তী জীবন গ্যালারি ২: স্বাধীনতার ঘোষণা গ্যালারি ৩, ৪ ও ৫: মুক্তিযুদ্ধ গ্যালারি ৬: সেনানয়াক জিয়া গ্যালারি ৭ ও ৮: রাজনীতিবিদ জিয়া গ্যালারি ৯: রাষ্ট্রনায়ক জিয়া গ্যালারি ১০: স্বনির্ভর বাংলাদেশ গ্যালারি ১১: সাফ গ্যালারি গ্যালারি ১২: প্রকাশনায় জিয়া গ্যালারি ১৩, ১৪ ও ১৫: বিদেশ সফরে জিয়া গ্যালারি ১৬: শাহাদাত কক্ষ গ্যালারি ১৭: অন্তিম যাত্রা ২০০৬ তে নির্মিত ভবনটির পিছনভাগে একটি নতুন প্রশাসনিক ভবন নির্মাণ করা হয়েছে। এ ভবনে একটি সেমিনার হল ও লাইব্রেরি স্থাপন করা হয়েছে। হাজার বছরের চট্টগ্রাম, দৈনিক আজাদী ৩৫ বছর বর্ষপূর্তি বিশেষ সংখ্যা, পৃষ্ঠা ৩০৩, প্রকাশকাল নভেম্বর ১৯৯৫ খ্রিষ্টাব্দ।
ব্রায়ান উইলসন কার্নিংহান

ব্রায়ান উইলসন কার্নিংহান একজন কানাডীয় কম্পিউটার বিজ্ঞানী যিনি বেল ল্যাব্‌স এ ইউনিক্স নির্মাতা কেন টম্পসন ও ডেনিস রিচি এর সাথে কাজ করেছেন এবং ইউনিক্স ডেভেলপমেন্টে অবদান রেখেছেন। তিনি বর্তমানে প্রিন্সটন বিশ্ববিদ্যালয় এর কম্পিউটার বিজ্ঞানের একজন অধ্যাপক। কার্নিংহান ১৯৪২ সালের ১ জানুয়ারি টরোন্টোতে জন্মগ্রহণ করেন। তিনি টরন্টো বিশ্ববিদ্যালয় থেকে ১৯৬৪ সালে ইঞ্জিনিয়ারিং ফিজিক্সে ব্যাচেলর্স ডিগ্রি অর্জন করেন। তিনি প্রিন্সটন বিশ্ববিদ্যালয় থেকে ১৯৬৯ সালে তড়িৎ প্রকৌশলে পিএইচডি ডিগ্রি অর্জন করেন। Lohr, Steve (৩১ অক্টোবর ২০০২)। "To the Liberal Arts, He Adds Computer Science"। The New York Times। Mr. Kernighan, 60, is a renowned computer scientist  http://www.nndb.com/people/010/000117656/
দোন-গ্রুব-র্গ্যা-ম্ত্শো

দোন-গ্রুব-র্গ্যা-ম্ত্শো (তিব্বতি: དོན་གྲུབ་རྒྱ་མཚོ, ওয়াইলি: don grub rgya mtsho) (১৬৫৫-১৭২৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের আটচল্লিশতম দ্গা'-ল্দান-খ্রি-পা বা প্রধান ছিলেন। দোন-গ্রুব-র্গ্যা-ম্ত্শো ১৬৫৫ খ্রিষ্টাব্দে তিব্বতের খাম্স অঞ্চলের ক্রে-নাগ-ত্শাং (ওয়াইলি: kre nag tshang) নামক স্থানে জন্মগ্রহণ করেন। তার পিতার নাম ছিল স্পেন-পা-ত্শে-রিং (ওয়াইলি: spen pa tshe ring) এবং মাতার নাম ছিল দ্পাল-ব্সাম-'দ্জোম-পা (ওয়াইলি: dpal bsam 'dzom pa)। ১৬৬৭ খ্রিষ্টাব্দে তিনি লাসা শহরে যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয় এবং গ্যুমে তন্ত্র মহাবিদ্যালয়ে শিক্ষালাভ করেন। এই সময় পঞ্চম পাঞ্চেন লামা তাকে ভিক্ষুর শপথ দান করেন। ১৬৮২ খ্রিষ্টাব্দে তিনি গোমাং বৌদ্ধবিহারের প্রধান হিসেবে এবং ১৬৯৫ খ্রিষ্টাব্দে গ্যুমে মহাবিদ্যালয়ের প্রধান হিসেবে অধিষ্ঠিত হন। ১৭০২ খ্রিষ্টাব্দে তিনি দ্গা'-ল্দান বৌদ্ধবিহারের আটচল্লিশতম প্রধান হিসেবে নির্বাচিত হন। এই সময় ষষ্ঠ দলাই লামা তার শিষ্যত্ব লাভ করেন। ষষ্ঠ দলাই লামার সঙ্গে কোশোত মঙ্গোল নেতা ল্হাজাং খানের বিরোধের পর মোনপা পেকার দ্জিনপা নামক ল্হাজাং খানের পুত্রকে নতুন দলাই লামা হিসেবে স্বীকৃতি প্রদানে অস্বীকার করায় ১৭০৮ খ্রিষ্টাব্দে ব্লো-ব্জাং-ছোস-'ফেল দ্গা'-ল্দান বৌদ্ধবিহারের প্রধানের পদ থেকে সরে আসতে বাধ্য হন। এরপর তিনি ব্যা-য়ুল (ওয়াইলি: bya yul) বৌদ্ধবিহারে যাত্রা করে সেখানে জীবনের শেষ দুই দশক বসবাস করেন। Chhosphel, Samten (ডিসেম্বর ২০১০)। "The Forty-Eighth Ganden Tripa, Dondrub Gyatso"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০৬-২২।
জয়পুর, ওড়িশা

জেয়পুর (ইংরেজি: Jeypur) ভারতের ওড়িশা রাজ্যের কোরাতপুত জেলার একটি শহর ও পৌরসভা এলাকা। ভারতের ২০০১ সালের আদমশুমারি অনুসারে জেয়পুর শহরের জনসংখ্যা হল ৭৬,৫৬০ জন। এর মধ্যে পুরুষ ৫১% এবং নারী ৪৯%। এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে জেয়পুর এর সাক্ষরতার হার বেশি। এই শহরের জনসংখ্যার ১২% হল ৬ বছর বা তার কম বয়সী। "ভারতের ২০০১ সালের আদমশুমারি" (ইংরেজি ভাষায়)। ১৬ জুন ২০০৪ তারিখে মূল থেকে আর্কাইভ করা। সংগ্রহের তারিখ জানুয়ারি ২৫, ২০০৭।   এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।.
ঝারসুগুড়া

ঝারসুগুড়া (ইংরেজি: Jharsuguda) ভারতের ওড়িশা রাজ্যের ঝারসুগুড়া জেলার একটি শহর ও পৌরসভা এলাকা। শহরটির অবস্থানের অক্ষাংশ ও দ্রাঘিমাংশ হল ২১°৫১′ উত্তর ৮৪°০২′ পূর্ব﻿ / ﻿২১.৮৫° উত্তর ৮৪.০৩° পূর্ব﻿ / 21.85; 84.03। সমুদ্র সমতল হতে এর গড় উচ্চতা হল ২১৮ মিটার (৭১৫ ফুট)। ভারতের ২০০১ সালের আদমশুমারি অনুসারে ঝারসুগুড়া শহরের জনসংখ্যা হল ৭৫,৫৭০ জন। এর মধ্যে পুরুষ ৫২% এবং নারী ৪৮%। এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে ঝারসুগুড়া এর সাক্ষরতার হার বেশি। এই শহরের জনসংখ্যার ১২% হল ৬ বছর বা তার কম বয়সী। http://www.censusindia.gov.in/pca/SearchDetails.aspx?Id=397394 "Jharsuguda"। Falling Rain Genomics, Inc (ইংরেজি ভাষায়)। সংগ্রহের তারিখ জানুয়ারি ২৫, ২০০৭।  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)  এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।.
ঝুমপুরা

ঝুমপুরা (ইংরেজি: Jhumpura) ভারতের ওড়িশা রাজ্যের কেন্দুঝার জেলার একটি শহর। ভারতের ২০০১ সালের আদমশুমারি অনুসারে ঝুমপুরা শহরের জনসংখ্যা হল ৫২৬৫ জন। এর মধ্যে পুরুষ ৫২% এবং নারী ৪৮%। এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে ঝুমপুরা এর সাক্ষরতার হার বেশি। এই শহরের জনসংখ্যার ১৩% হল ৬ বছর বা তার কম বয়সী। "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)  এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।.
ব্লো-ব্জাং-দার-র্গ্যাস

ব্লো-ব্জাং-দার-র্গ্যাস (তিব্বতি: དོན་གྲུབ་རྒྱ་མཚོ, ওয়াইলি: don grub rgya mtsho) (১৬৬২-১৭২৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের উনপঞ্চাশতম দ্গা'-ল্দান-খ্রি-পা বা প্রধান ছিলেন। ব্লো-ব্জাং-দার-র্গ্যাস ১৬৬২ খ্রিষ্টাব্দে তিব্বতের আমদো অঞ্চলের আ-গ্জিগ্স-থাং (ওয়াইলি: a gzigs thang) নামক স্থানে জন্মগ্রহণ করেন। তার পিতার নাম ছিল হোর-ত্শাং-ম্গোন-পো-ব্সাম-গ্রুব (ওয়াইলি: hor tshang mgon po bsam grub) এবং মাতার নাম ছিল ল্হা-ব্জা'-ল্হা-মো-ফ্যুগ (ওয়াইলি: lha bza' lha mo phyug)। কম বয়সে তিনি ঙ্গাগ-দ্বাং-ব্লো-গ্রোস-র্গ্যা-ম্ত্শো নামক চুয়াল্লিশতম দ্গা'-ল্দান-খ্রি-পার নিকট দীক্ষালাভ করেন। কুড়ি বছর বয়সে তিনি লাসা শহরে যাত্রা করে সেরা বৌদ্ধবিহার বিশ্ববিদ্যালয়ের সে-রা-স্মাদ মহাবিদ্যালয়ে শিক্ষালাভ করেন। এই সময় ফা-বোং-খা-পা-ঙ্গাগ-দ্বাং-ব্স্তান-'দ্জিন (ওয়াইলি: pha bong kha pa ngag dbang bstan 'dzin) নামক ভিক্ষু থাকে শিক্ষার্থীর শপথ দান করেন। ১৬৯৬ খ্রিষ্টাব্দে 'দুল-'দ্জিন-ছেন-পো-'জাম-দ্ব্যাংস-গ্রাগ্স-পা (ওয়াইলি: 'dul 'dzin chen po 'jam dbyangs grags pa) নামক ভিক্ষু থাকে ভিক্ষুর শপথ দান করেন। এরপর তিনি গ্যুতো তন্ত্র মহাবিদ্যালয়ে শিক্ষালাভ করেন। ১৭০০ খ্রিষ্টাব্দে তিনি গ্যুতো মহাবিদ্যালয়ের প্রধান হিসেবে অধিষ্ঠিত হন এবং নয় বছর ঐ পদে থাকেন। ১৭০৬ খ্রিষ্টাব্দে তিনি দ্গা'-ল্দান বৌদ্ধবিহারের শার-র্ত্সে মহাবিদ্যালয়ের প্রধান হিসেবে এবং ১৭০৮ খ্রিষ্টাব্দে দ্গা'-ল্দান বৌদ্ধবিহারের উনপঞ্চাশতম প্রধান হিসেবে নির্বাচিত হন ও এই পদে তিনি সাত বছর থাকেন। এই সময় তিনি বিভিন্ন নতুন মন্দির নির্মাণ ও মূর্তি নির্মাণ করান। তিনি এই বিহারে একশত আটটি স্তম্ভ যুক্ত একটি অতিকায় তিনতল বিশিষ্ট প্রার্থনাসভার নির্মাণও করেছিলেন। সপ্তম দলাই লামা এবং দ্পাল-ল্দান-গ্রাগ্স-পা নামক একান্নতম দ্গা'-ল্দান-খ্রি-পা তার উল্লেখযোগ্য শিষ্য ছিলেন। Chhosphel, Samten (ডিসেম্বর ২০১০)। "The Forty-Ninth Ganden Tripa, Lobzang Dargye"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০৬-২২।
জাপি

জাপি অসমের সংস্কৃতির বাহক এবং অসমীয়া জাতি ও সংস্কৃতির বিশেষ প্রতীকচিহ্ন। জাপির জন্ম চীনে হয়েছিল বলে অনুমান করা হয়। প্রথম অবস্থায় জাপি দেখতে টুপির ন্যায় ছিল কালক্রমে জাপির আকার, রং ও গঠন ভিন্ন ধরনের হয়েছে। বাঁশ, বেত ও গাছের পাতা ব্যবহার করে জাপি প্রস্তুত করা হয়। স্থানভেদে গাছের পাতা ও জন্তুর চামড়া ব্যবহার করেও জাপি প্রস্তুত করা হয়। রুপসজ্জার উপর নির্ভর করে জাপিকে ফুলাম জাপি ও উকা জাপি এই দুই ভাগে ভাগ করা হয়েছে। আহোমের রাজত্বকালে সম্মানীয় ব্যক্তিরা মর্যদা অনুযায়ী জাপি ব্যবহার করিতেন। অসমে বিশিষ্ট ব্যক্তিদেরকে জাপি ও গামোছা প্রদান করে সম্মান জানানো হয়। বিহুনৃত্যে জাপি অপরিহার্য অঙ্গ। অসমের কৃষকেরা বৃষ্টির দিনে কৃষিকাজের সময় ছাতার পরিবর্ত্তে জাপির ব্যবহার করেন।
যেখানে ভূতের ভয়

যেখানে ভূতের ভয় খ্যাতনামা চলচ্চিত্র পরিচালক সন্দীপ রায় পরিচালিত এবং শ্রী ভেঙ্কটেশ ফিল্মস ও সুরিন্দার ফিল্মস প্রযোজিত একটি ২০১২ সালের ভারতীয় চলচ্চিত্র। এতে প্রধান ভূমিকায় অভিনয় করেছেন শাশ্বত চট্টোপাধ্যায়, মৌসুমী ভট্টাচার্য,আবীর চট্টোপাধ্যায়, ভাস্বর চক্রবর্তী, পরাণ বন্দ্যোপাধ্যায় প্রমুখ। শরদিন্দু বন্দ্যোপাধ্যায়ের ভূত ভবিষ্যৎ, সত্যজিৎ রায়ের ব্রাউন সাহেবের বাড়ি ও অনাথ বাবুর ভয় কাহিনীর ওপর নির্ভর করে চলচ্চিত্রটি গড়ে উঠেছে। চলচ্চিত্রটি তারিণীখুড়ো বা তারিণীচরণ ব্যানার্জীর মধ্যদিয়ে শুরু হয়। তিনি তার ছোটদের নিয়ে গড়ে ওঠা ফ্যানক্লাবের সদস্যদের গল্প বলেন। প্রথম ও দ্বিতীয় গল্পটি সত্যজিৎ রায়ের ব্রাউন সাহেবের বাড়ি ও অনাথ বাবুর ভয় কাহিনীর ওপর ভিত্তি করে গড়ে ওঠে এবং তৃতীয় বা শেষ গল্পটি গড়ে উঠেছে শরদিন্দু বন্দ্যোপাধ্যায়ের ভূত ভবিষ্যৎ কাহিনীর ওপর। এর একটি চতুর্থ কাহিনী লখনৌ ডুয়েল ছিল, কিন্তু কাহিনীর দৈর্ঘ্যর কথা চিন্তা করে তা বাদ দেয়া হয়। "অনাথ বাবুর ভয়" - অনাথবন্ধু মিত্র নামক এক ভূত-শিকারীর ওপর গড়ে উঠেছে, যে ভূতকে খুঁজতে বীরভূমে যায় এবং বিপদে পড়ে। "ব্রাউন সাহেবের বাড়ি" - "সাইমন" নামের এক রহস্যময় চরিত্রের ওপর গড়ে উঠেছে, যার আবাসস্থল কালিম্পং-এ। "ভূত ভবিষ্যৎ" - একজন লেখক এবং উনিশ শতকের এক বন্ধুভাবাপন্ন ভূতের ওপর গড়ে উঠছে। এটি একটা হালকা-ধাঁচের ভূতের গল্প, এবং এর শেষে একটা মজাদার মোড় রয়েছে। চলচ্চিত্রটির প্রযোজনা করেন শ্রী ভেঙ্কটেশ ফিল্মস ও সুরিন্দার ফিল্মস। চলচ্চিত্রটির দৃশ্যায়ণ হয় শান্তিনিকেতন, কালিম্পং, লখনৌ সহ বেশকিছু জায়গায়। চলচ্চিত্রটি ২০১২ সালের ২১শে ডিসেম্বর মুক্তি পায়। অ্যানামর্ফিক ওয়াইডস্ক্রিণ ডিভিডি ফরম্যাটে ২০১৩ সালের মার্চে ইংরেজি সাবটাইটেল সহ চলচ্চিত্রের ডিভিডি মুক্তি দেয়া হয়। এরসাথে সাথেই কিছু ৫.১ চ্যানেলের সুবিধেও দেয়া হয়। তারিণীখুড়ো নন্দদুলাল চরিত্রে পরাণ বন্দ্যোপাধ্যায় রঞ্জন সেনগুপ্ত চরিত্রে আবীর চট্টোপাধ্যায় অনিকেন্দ্র ভৌমিক চরিত্রে ভাস্বর চক্রবর্তী প্রতাপ সরকার চরিত্রে শাশ্বত চট্টোপাধ্যায় অনাথবন্ধু মিত্র চরিত্রে দ্বিজেন বন্দ্যোপাধ্যায় হৃষিকেশ ব্যানার্জী চরিত্রে বিশ্বজিৎ চক্রবর্তী কমলা চরিত্রে মৌসুমী ভট্টাচার্য সিতেশ চ্যাটার্জী চরিত্রে শুভ্রজিৎ দত্ত ভূতের ভবিষ্যৎ চার "Sandip Ray's ghost film"। The Telegraph Calcutta। ৩১ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০১২।  "Bhaswar Chatterjee to wear Satyajit's blue sweater"। The Times of India। সংগ্রহের তারিখ ১৩ নভেম্বর ২০১২। [স্থায়ীভাবে অকার্যকর সংযোগ] "Ghost 'writers'"। The Statesman। ১৬ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০১২।
সদৌ আসাম ছাত্র সংস্থা

সদৌ আসাম ছাত্র সংস্থা (ইংরেজি: All Assam Students Union) সংক্ষিপ্ত রুপ AASU (আসু) ভারতের আসাম রাজ্যের একটি বৃহৎ ছাত্র সংগঠন। অবৈধ বাংলাদেশী অনুপ্রবেশকারীর বিরুদ্ধে সংঘটিত আসাম আন্দোলনের নেতৃত্ব সদৌ অসম ছাত্র সন্থা বহন করেছিল। ১৯৮৫ সনে অসম চুক্তি সাক্ষরিত হওয়ার পর সদৌ অসম ছাত্র সন্থার নেতারা অসম গণ পরিষদ নামক একটি রাজনৈতিক দলের গঠন করেছিলেন। অসম গণ পরিষদ ১৯৮৫ সন ও ২০০১ সনে অসমে সরকার গঠন করিতে সক্ষম হয়েছিলে। ১৯৪০ সনে অসম ছাত্র সন্মিলনী (ইংরেজি: Assam Students Association) নামক একটি ছাত্র সংগঠন বিভাজিত হয়ে হয়ে সদৌ অসম ছাত্র ফেডারেশন (ইংরেজি:All Assam Student' Federation) ও সদৌ অসম ছাত্র কংগ্রেশ(ইংরেজি:Assam Students' Congress) নামক ২টি ছাত্র সংগঠন গঠন করেছিল। প্রায় এক দশকের পর এই দুইটি ছাত্র সংগঠন একত্রিত হয়ে সদৌ অসম ছাত্র সংগঠন(ইংরেজি: All Assam Student' Association) নামক ছাত্র সংগঠনের গঠন করেছিল। ১৯৬৭ সনের জানুয়ারি মাসে এই সংগঠন সদৌ অসম ছাত্র সন্থা নামে পুননামকরন করা হয়। ১৯৭৯ সনে সদৌ অসম ছাত্র সন্থা অসম সাহিত্য সভা ও পূর্বাঞ্চলীয় গণ পরিষদের প্রতিনিধিত্বে সদৌ অসম গণ সংগ্রাম পরিষদ গঠন করেছিল। জাতীয়তাবাদী সল, অসম যুবক সমাজ ও যুব অধিবক্তা ফরাম অসম গণ সংগ্রাম পরিষদে যোগদান করেছিল। সেই সময়ে মূখ্য নির্বাচন আয়োগ পুর্বের ভোটের তালিকা মতে নির্বাচন অনুষ্ঠিত করার জন্য নির্দেশ দেন কিন্তু সদৌ অসম ছাত্র সন্থা ভোটার তালিকা সংশোধন না করা পর্যন্ত নির্বাচনে অংশগ্রহণ না করার জন্য অনুরোধ জানায়। কেন্দ্রীয় ও রাজ্যিক সরকার উপযুক্ত ব্যবস্থা গ্রহণ না করায় ছাত্র সন্থা আন্দোলনের সৃষ্টি করে। ভারতীয় স্বাধীনতা আন্দোলনের মত এই আন্দোলন তীব্র প্রতিক্রিয়া সৃষ্টি করেছিল। দৈনিক হাজার হাজার লোক আন্দোলনে অংশ গ্রহণ করেছিল। এই আন্দোলন আসাম আন্দোলন নামে পরিচিত। ৬ বৎসর ব্যাপী এই আন্দোলন চলেছিল। আসাম আন্দোলন কিছু কিছু স্থানে হিংসাত্মক রূপ ধারণ করেছিল। এই আন্দোলনে স্থানীয় লোকেরা পূর্নসমর্থন করেছিলেন। আসাম আন্দোলনের মূল লক্ষ্য ছিল অবৈধ অনুপ্রবেশকারী বাংলাদেশী ব্যক্তিকে অসম থেকে বহিষ্কার করা। আসাম আন্দোলন ধর্ম নির্বিশেষে বিদেশী বহিষ্কারের জন্য করা হয়েছিল এই কথা সদৌ অসম ছাত্র সন্থা স্পষ্ট করে দিয়েছিল। নেপাল থেকে হওয়া অনুপ্রবেশকারীর বিরুদ্ধে সদৌ অসম ছাত্র সন্থা আন্দোলন করেছিল। সদৌ অসম ছাত্র সন্থার আন্দোলনের ফলে অবৈধ অনুপ্রবেশকারীর বিরুদ্ধে কেন্দীয় সরকার অসম চুক্তি সাক্ষর করেছিল ফলে বিদেশী সমস্যা থেকে সমাধান পাওয়া সম্ভব হয়েছে। Karna, Mahendra Narain (১৯৯৮)। Social Movements in North-East India। New Delhi: Indus Publishing। আইএসবিএন 8173870837।  Deka, Meeta (১৯৯৬)। Student Movements in Assam। New Delhi: Vikas Pub. House। আইএসবিএন 0706998820।
জোদা

জোদা (ইংরেজি: Joda) ভারতের ওড়িশা রাজ্যের কেন্দুঝার জেলার একটি শহর ও পৌরসভা এলাকা। ভারতের ২০০১ সালের আদমশুমারি অনুসারে জোদা শহরের জনসংখ্যা হল ৩৮,৬৭১ জন। এর মধ্যে পুরুষ ৫২% এবং নারী ৪৮%। এখানে সাক্ষরতার হার ৫৪%। পুরুষদের মধ্যে সাক্ষরতার হার ৬৪% এবং নারীদের মধ্যে এই হার ৪৩%। সারা ভারতের সাক্ষরতার হার ৫৯.৫%, তার চাইতে জোদা এর সাক্ষরতার হার বেশি। এই শহরের জনসংখ্যার ১৬% হল ৬ বছর বা তার কম বয়সী। "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)  এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।.